
RAPORT

asupra proiectului de Lege pentru modificarea art.66 alin.(4) din Legea nr.76/2002 privind sistemul asigurărilor pentru şomaj şi stimularea ocupării forţei de muncă 
(PLx 322/2017)
şi asupra propunerii legislative pentru modificarea art.66 alin.(4) din Legea nr.76 din 16 ianuarie 2002 privind sistemul asigurărilor pentru şomaj şi stimularea ocupării forţei de muncă
(Plx 527/2017 )
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea pe fond, în procedură obişnuită, a proiectului de Lege pentru modificarea art.66 alin.(4) din Legea nr.76/2002 privind sistemul asigurărilor pentru şomaj şi stimularea ocupării forţei de muncă (PLx 322/2017) şi a propunerii legislative pentru modificarea art.66 alin.(4) din Legea nr.76 din 16 ianuarie 2002 privind sistemul asigurărilor pentru şomaj şi stimularea ocupării forţei de muncă 
(Plx 527/2017), trimise comisiei cu adresele nr.PLx 322/2017 din 3 octombrie 2017, respectiv nr.Plx 527/2017 din 4 decembrie 2017.

La întocmirea prezentului raport, în conformitate cu prevederilor art.68 alin.(1) din Regulamentul Camerei Deputaţilor, republicat, cu modificările şi completările ulterioare, Comisia a avut în vedere:

· avizele favorabile ale Consiliului Legislativ (nr.300/03.05.2017 şi nr.540/12.07.2017)

· avizele favorabile ale Comisiei pentru drepturile omului, culte şi problemele minorităţilor naţionale (nr.4c-5/405/12.10.2017 şi nr.4c-5/583/18.12.2017)
· avizele favorabile ale Comisiei pentru egalitate de şanse pentru femei şi bărbaţi (nr.4c-17/1397/17.10.2017 şi nr.4c-17/22/5.02.2018)
· avizul negativ al Comisiei pentru buget, finanţe şi bănci 
(nr.4c-2/1213/06.03.2018)

· punctul de vedere, favorabil, al Guvernului, prezentat în cadrul dezbaterilor.

Ambele iniţiative legislative au ca obiect de reglementare modificarea art.66 alin.(4) din Legea nr.76/2002, în sensul majorării termenului în care persoanele private de libertate pot urma un program de formare profesională organizat de agenţiile pentru ocuparea forţei de muncă judeţene, respectiv a municipiului Bucureşti, de la 9 luni la 12 luni, dar nu mai puţin de 3 luni, până la ultima zi de executare a pedepsei ori a măsurii educative sau până la data la care pot fi propuse pentru liberare condiţionată ori pentru înlocuirea măsurii internării într-un centru educativ cu măsura asistării zilnice.

 
La dezbaterile care au avut loc în şedinţa comisiei din 6 martie 2018 a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, doamna Simona Bordeianu - consilier în Ministerul Muncii și Justiției Sociale.
La lucrările comisiei şi-au înregistrat prezenţa 22 deputaţi, din totalul de 23 membri ai comisiei.
Proiectul de lege a fost adoptat de Senat în şedinţa din 25 septembrie 2017, iar propunerea legislativă a fost respinsă de Senat în şedinţa din 27 noiembrie 2017. 
Pentru ambele iniţiative legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.
Iniţiativele legislative fac parte din categoria legilor organice, conform prevederilor art.73 alin.(3) din Constituţia României, republicată.


În urma finalizării dezbaterilor, membrii Comisiei au hotărât adoptarea cu amendamente a proiectului de Lege pentru modificarea art.66 alin.(4) din Legea nr.76/2002  privind sistemul asigurărilor pentru şomaj şi stimularea ocupării forţei de muncă – PLx 322/2017 şi respingerea propunerii legislative pentru modificarea art.66 alin.(4) din Legea nr.76 din  16 ianuarie 2002 privind sistemul asigurărilor pentru şomaj şi stimularea ocupării forţei de muncă – Plx 527/2017, prevederile acesteia regăsindu-se în proiectul de lege adoptat. Amendamentele se regăsesc în anexa care face parte din prezentul raport.

PREŞEDINTE,



SECRETAR,

Adrian Solomon



Violeta Răduţ 

Întocmit,

Consilier parlamentar Adriana Breazu
ANEXA 

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text

act normativ de bază
	Text

adoptat de Senat
	Text propus de Comisie

(autor amendament)
	Motivare

	1. 
	__
	Titlul legii
Lege pentru modificarea art.66 alin.(4) din Legea nr.76/2002 privind sistemul asigurărilor pentru şomaj şi stimularea ocupării forţei de muncă


	Nemodificat 
	

	2. 
	__
	Articol unic. - La articolul 66 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, publicată în Monitorul Oficial al României, Partea I, nr.103 din 6 februarie 2002, cu modificările şi completările ulterioare, alineatul (4) se modifică şi va avea următorul cuprins:


	Nemodificat 
	

	3. 
	Art.66

(4) Persoanele aflate în detenţie care mai au de executat cel mult 9 luni până la ultima zi de executare a pedepsei pot urma un program de formare profesională organizat de agenţiile pentru ocuparea forţei de muncă judeţene, respectiv a municipiului Bucureşti, cheltuielile necesare pregătirii profesionale fiind suportate din bugetul asigurărilor pentru şomaj.
	„(4) Persoanele private de libertate, începând cu finalul perioadei de carantină şi până la ultima zi de executare a pedepsei ori a măsurii educative sau până la data la care sunt propozabile pentru liberare condiţionată ori pentru înlocuirea internării cu măsura asistării zilnice, pot urma un program de formare profesională organizat de agenţiile pentru ocuparea forţei de muncă judeţene, respectiv a municipiului Bucureşti, cheltuielile necesare formării fiind suportate din bugetul asigurărilor sociale.”


	„(4) Persoanele private de libertate, începând cu finalul perioadei de carantină şi până la ultima zi de executare a pedepsei ori a măsurii educative sau până la data la care sunt propozabile pentru liberare condiţionată ori pentru înlocuirea internării cu măsura asistării zilnice, pot urma un program de formare profesională organizat de agenţiile pentru ocuparea forţei de muncă judeţene, respectiv a municipiului Bucureşti, cheltuielile necesare formării fiind suportate din bugetul asigurărilor pentru şomaj.”

Autori: membrii comisiei


	Toate cheltuielile de formare profesională organizate de agenţiile pentru ocuparea forţei de muncă judeţene, respectiv a municipiului Bucureşti, sunt suportate din bugetul asigurărilor pentru şomaj.








PAGE  
5/5

